Maktab Sultan Omar ‘Ali Saifuddien

Maktab Sultan Omar ‘Ali Saifuddien (Jawi: مکتب سلطان عمر علي سيف الدين), diringkaskan Maktab SOAS, ialah sekolah menengah lelaki kerajaan di Bandar Seri Begawan, ibu negara Brunei. Maktab ini ialah sekolah menengah pertama di negara. Maktab ini juga merupakan satu daripada tiga sekolah menengah lelaki di seluruh negara, dua sekolah yang lain itu ialah Sekolah Menengah Muda Hashim dan Ma'had Islam Brunei. Maktab ini menyediakan lima tahun pendidikan menengah menuju kelayakan GCE Peringkat 'O' dan IGCSE.

 Nama 
Maktab ini dinamakan sempena sultan pada masa itu iaitu Sultan Haji Omar 'Ali Saifuddien Sa'adul Khairi Waddien, paduka ayahanda sultan Brunei kini.

 Sejarah 
Maktab Sultan Omar ‘Ali Saifuddien telah ditubuhkan pada 15 Oktober 1951. Pada masa penubuhan, maktab ini dikenali sebagai Brunei Town Government English School dan berfungsi sebagai sekolah persediaan Inggeris. Maktab ini juga merupakan sekolah kerajaan pertama di negara yang menyediakan pendidikan dalam bahasa Inggeris. Maktab ini akhirnya dinamakan semula ke nama sekarang pada tahun 1955.

Maktab ini merupakan maktab yang pertama untuk menyediakan pendidikan menengah di negara. Ia beransur diungkayahkan, bermula pada tahun 1953 dengan pengenalan Tingkatan I. Menjelang tahun 1957, maktab ini memiliki kesemua lima tahun pendidikan menengah dan buat pertama kali peperiksaan Cambridge Overseas School Certificate, pelopor kepada GCE Peringkat 'O', yang dijalankan di maktab ini pada tahun berkenaan untuk pelajar Tingkatan V.

Penulis British Anthony Burgess telah diajar di maktab ini pada tahun 1959.

Pada masa itu, maktab ini dijadikan sebagai sekolah tumpangan bagi pelajar lepasan Tingkatan 3 dari Sekolah Tinggi Perempuan Raja Isteri bagi menduduki Tingkatan 4 dan Tingkatan 5.

 Akademik 
Pada masa ini, pendidikan menengah di Maktab Sultan Omar ‘Ali Saifuddien sehingga lima tahun, bermula pada Tahun 7. Pada hujung Tahun 11, pelajar akan menduduki peperiksaan GCE Peringkat 'O' dan/atau IGCSE. Setelah itu, mereka boleh terus ke tingkatan enam bagi Peringkat A. Selain itu, mereka boleh memasuki pendidikan vokasional di sekolah IBTE atau jenis pendidikan pascamenengah yang lain di pelbagai sekolah bukan kerajaan.

 Informasi Tambahan 
Buku tahunan sekolah ini "Seri Berunai" telah di terbitkan sejak permulaan 1980an, malangnya buku ini telah berhenti terbitannya. Tahun terakhir produksi buku tersebut adalah pada tahun 2020. Ini telah digantikan dengan bingkai dan gambar persendirian.
alt=Buku Tahunan Seri Berunai pada tahun 1991.|thumb|Magazine Buku Seri Berunai pada tahun 1991.

Pada awal tahun 2014, telah bangunlah bangunan baru Maktab SOAS. Bangunan ini ada 4 tingkat yang mengandungi makmal di setiap tingkat dan juga bilik komputer. Dan juga memiliki bilik darjah yang digunnakan sebagai kelas "Advance" dan "Science". (Program Advance ini program bila pelajar yang akan mengambil peperiksaan O-Level akan hanya ada 4 tahun daripada 5 tahun belajar biasa). 

 Alumni 
 Sultan Haji Hassanal Bolkiah Mu’izzaddin Waddaulah - Sultan dan Yang di-Pertuan Negara Brunei Darussalam sekarang.

 Lihat juga 
 Senarai sekolah menengah di Brunei

 Rujukan 

Kategori:Sekolah menengah di Brunei
Kategori:Sekolah Cambridge di Brunei